Na temelju članaka 26. i 27. Zakona o radu (Narodne novine broj 93/14, 127/17, 98/19, 151/22 i 64/23.), članka 58. stavka 1. alineje 8. Statuta Osnovne škole Berek, Školski odbor Osnovne škole Berek, nakon prethodnog savjetovanja s sindikalnim povjerenikom s pravima i obvezama Radničkog vijeća, na sjednici održanoj 18. travnja 2024. pod točkom 2. dnevnog reda d o n o s i

**PRAVILNIK**

**O IZMJENAMA I DOPUNAMA PRAVILNIKA** O RADU

-nacrt

**Članak 1.**

U Pravilniku o radu Osnovne škole Berek KLASA: 011-03/23-02/2; URBROJ:2103-91-23-1 od 11.5.2023. godine članak 3. mijenja se i glasi:

„Odredbe ovoga Pravilnika ne primjenjuju se kada je ugovorom o radu, kolektivnim ugovorom; temeljnim za javne službe i granskim za osnovnoškolske ustanove (u daljnjem tekstu: Kolektivni ugovori) ili drugim propisom neko pravo radnika iz radnog odnosa određeno povoljnije od prava iz ovoga Pravilnika, osim ako zakonom nije drukčije propisano.“.

**Članak 2.**

U članku 5. dodaje se novi stavak 4. koji glasi:

„(4) Nazivi radnih mjesta u člancima 8.- 10. ovoga Pravilnika određeni su u skladu s uredbom kojom su propisani nazivi radnih mjesta, uvjeti za raspored i koeficijenti za obračun plaće u javnim službama.“.

**Članak 3.**

Ispred članka 8. mijenja se naslov i glasi: „**Tajnik školske ustanove 1“**

Članak 8. mijenja se i glasi:

„(1) Uvjeti za zasnivanje radnog odnosa tajnika školske ustanove 1 propisani su Zakonom o odgoju i obrazovanju u osnovnoj i srednjoj školi.

(2) Tajnik školske ustanove 1 obavlja poslove tajnika te ostale poslove sukladno odredbama Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi i Godišnjem planu i programu rada školske ustanove.“.

**Članak 4.**

Ispred članka 9. mijenja se naslov i glasi: „**Voditelj računovodstva u školi 1“**

Članak 9. mijenja se i glasi:

„(1) Uvjeti za obavljanje poslova voditelja računovodstva u školi 1 su završen sveučilišni diplomski studij ekonomije odnosno sveučilišni integrirani prijediplomski i diplomski studij ekonomije odnosno stručni diplomski studij ekonomije odnosno sveučilišni prijediplomski studij ekonomije ili stručni prijediplomski studij ekonomije odnosno studij gdje se stječe stručno zvanje ekonomskog smjera odnosno viša ili visoka stručna sprema ekonomske struke stečena prema ranijim propisima.

Poželjno je radno iskustvo na poslovima proračunskog računovodstva u školskoj ustanovi.

(2) Voditelj računovodstva u školi 1 obavlja poslove voditelja računovodstva te ostale poslove sukladno odredbama Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi i Godišnjem planu i programu rada školske ustanove.

(3) Odredbe ovog članka ne odnosne se na radnika zatečenom u radnom odnosu“.

**Članak 5.**

Naslovi iznad članka10. mijenja se i glasi:

“ **Vozač-dostavljač, kuhar-slastičar 2, čistač-spremač**“

Članak 10. mijenja se i glasi:

„(1) Uvjeti zasnivanja radnog odnosa vozača-dostavljača su završena srednja škola zanimanja: elektroinstalater, tehničar za mehatroniku, elektrotehničar, elektromehaničar, strojarski tehničar, automehaničar i vodoinstalater te stečena početna kvalifikacija  za vozača B kategorije u skladu s odredbama Zakona o prijevozu u cestovnom prometu.

Poželjno je posjedovanje uvjerenja o osposobljavanju za rukovatelja motornom odnosno traktorskom kosilicom.

(2) Tijekom rada vozač-dostavljač dužan je stručno se osposobljavati sukladno zakonskim propisima i potrebama poslodavca odnosno steći uvjerenje o osposobljavanju za rukovatelja motornom odnosno traktorskom kosilicom, a sukladno Pravilniku o poslovima s potrebnim uvjetima rada potrebno je periodički provjeravati zdravstvenu sposobnost za obavljanje poslova s posebnim uvjetima rada.

(3) Vozač-dostavljač obavlja poslove domara/ložača/školskog majstora i vozača učenika te ostale poslove sukladno odredbama Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi i Godišnjem planu i programu rada školske ustanove.

(4) Uvjeti zasnivanja radnog odnosa kuhara-slastičara 2 su završena srednja škola zanimanja/smjera kuhar odnosno priprema hrane.

Poželjno je posjedovanje potvrde kojom se dokazuje uspješnost stečenog znanja o zdravstvenoj ispravnosti hrane i osobnoj higijeni osobe koja radi u proizvodnji i prometu hrane po proširenom programu.

(5) Kuhar-slastičar 2 obavlja poslove kuhara i ostale poslove sukladno Pravilniku o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi te Godišnjem planu i programu rada školske ustanove.

(6) Tijekom rada kuhar-slastičar 2 dužan je sukladno Pravilniku o poslovima s potrebnim uvjetima rada ispunjavati uvijete propisane odredbama posebnih propisa-higijenski minimum odnosno periodički polagati tečaj higijenskog minimuma po proširenom programu.

(7) Uvjet zasnivanja radnog odnosa čistača-spremača je završena osnovna škola.

(8) Čistač-spremač obavlja poslove spremača te ostale poslove sukladno Pravilniku o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi te Godišnjem planu i programu rada školske ustanove.“.

**Članak 6.**

U članku 14. stavku 1. podstavci 3. i 4. mijenjaju se i glase:

* „do punog radnog vremena, s radnikom koji u Školi ima zasnovan radni odnos na neodređeno nepuno radno vrijeme
* na zahtjev radnika zaposlenog u drugoj školskoj ustanovi na neodređeno vrijeme, premještajem u Školu, na temelju sporazuma ravnatelja školskih ustanova“

U članku 14. stavku 1. dodaju se novi podstavci 5. i 6. koji glase:

* „s osobom koja je tijekom studija bila korisnik državne stipendije Ministarstva znanosti i obrazovanja (dalje: MZO) za STEM nastavničke studije i koja je, sukladno uvjetima stipendiranja, preuzela obvezu rada u školskoj ustanovi. Škola će od MZO zatražiti popise i kontakte korisnika državne stipendije MZO za STEM područja, a na temelju dostavljenih podataka Škola će uputiti službeni poziv osobi za zasnivanje radnog odnosa
* na poslovima učitelja na određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života ako se na natječaj ne javi osoba koja ispunjava uvjete za učitelja iz članka 105. Zakona o odgoju i obrazovanju u osnovnoj i srednjoj školi.“ .

Dosadašnji podstavak 5. postaje podstavak 7.

**Članak 7.**

U članku 26. stavku 3. dodaje se podstavak 4. koji glasi:

* „na poslovima učitelja na određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života ako se na natječaj ne javi osoba koja ispunjava uvjete za učitelja iz članka 105. Zakona o odgoju i obrazovanju u osnovnoj i srednjoj školi.“.

**Članak 8.**

U članku 59. stavku 1. riječi: „jedan dan“ zamjenjuju se riječima: “tri dana“.

**Članak 9.**

U članku 65. stavku 2. ispred riječi: “rodilja“ dodaje se riječ: „trudnica“.

**Članak 10.**

U članku 74. stavak 1. mijenja se i glasi:

„(1) Pravo radnika na plaću i naknadu plaće, pravo na otpremninu, jubilarnu nagradu, naknadu troškova prijevoza za dolazak na posao i povratak s posla, pravo na pomoć, dnevnice za službena putovanja, regres za korištenje godišnjeg odmora te ostala materijalna prava utvrđuju se i isplaćuju u skladu sa zakonskim odredbama te odredbama Kolektivnih ugovora.“.

**Članak 11.**

Ispred članka 90. mijenja se naslov i glasi: „**7.Udaljavanje radnika od obavljanja poslova i privremeno udaljavanje“**

Članak 90. mijenja se i glasi:

„(1) Ako Škola zaprimi dokaz da je protiv osobe u radnom odnosu u školskoj ustanovi pokrenut i vodi se kazneni postupak za neko od kaznenih djela iz stavaka 1. i 2. članka 106. Zakona o odgoju i obrazovanju u osnovnoj i srednjoj školi udaljit će osobu od obavljanja poslova do obustave kaznenog postupka, odnosno najduže do pravomoćnosti sudske presude, uz pravo na naknadu plaće u visini dvije trećine prosječne mjesečne plaće koju je osoba ostvarila u tri mjeseca prije udaljenja od obavljanja poslova.

(2) Ako Škola sazna da je protiv osobe u radnom odnosu u školskoj ustanovi podnesena kaznena prijava za neko od kaznenih djela spolnog zlostavljanja i iskorištavanja djeteta, ravnatelj je istu dužan privremeno udaljiti od obavljanja poslova, uz pravo na naknadu plaće u visini pune mjesečne plaće koju je osoba ostvarila u tri mjeseca prije udaljenja od obavljanja poslova, do zaprimanja dokaza da je protiv osobe pokrenut kazneni postupak ili odbačena kaznena prijava.“.

**Članak 12.**

U članak 91. dodaje se novi stavak 2. koji glasi:

„(2) Ako je pravomoćnim rješenjem obustavljen kazneni postupak pokrenut protiv radnika ili je pravomoćnom presudom radnik oslobođen od odgovornosti, radniku će se vratiti obustavljeni dio plaće od prvoga dana udaljenja.“.

**Članak 13.**

Naslov iznad članka 104. mijenja se i glasi:

**„ XII. PRAVO RADNIKA UPUĆENIH NA RAD U EUROPSKE ŠKOLE I NEPLAĆENI DOPUST“**

Članak 104. mijenja se i glasi:

„(1) Odgojno-obrazovni radnik koji prije upućivanja na rad u europske škole ima u Školi zasnovan radni odnos na puno neodređeno vrijeme, ima pravo povratka na rad, na poslove koje je obavljao prije upućivanja, bez provedbe javnog natječaja, sukladno sporazumu između radnika i Škole.

(2) Odgojno-obrazovni radnik izabran za rad u hrvatskoj nastavi u inozemstvu ili osoba koja je izabrana za lektora hrvatskog jezika i književnosti na visokoškolskoj ustanovi u inozemstvu, a koja prije upućivanja ima zasnovan radni odnos u Školi ustanovi na neodređeno vrijeme, ima pravo povratka na rad, na poslove koje je obavljala prije upućivanja, bez provedbe javnog natječaja, sukladno sporazumu između radnika i Škole.

(3) Radnik iz stavaka 1. i 2. ovoga članka ima se pravo vratiti na rad u Školu ako o svojoj namjeri povratka obavijesti Školu najkasnije u roku od sedam dana od dana prestanka trajanja izbora iz stavaka 1. i 2. ovoga članka.

(4) Ako radnik iskoristi pravo iz stavaka 1. i 2. ovoga članka, ima pravo povratka na poslove na kojima je prethodno radio u roku od sedam dana od dana dostave obavijesti iz stavka 3. ovoga članka.“.

**Članak 14.**

Članak 105. mijenja se i glasi:

„(1) U slučajevima iz članka 104. stavaka 1. i 2. ovoga Pravilnika kao i u drugim slučajevima u skladu s posebnim propisom ravnatelj Škole dužan je odobriti neplaćeni dopust i povratak na ugovorene poslove koje je radnik obavljao na neodređeno vrijeme.

(2) Za vrijeme neplaćenog dopusta prema stavku 1. ovoga članka prava i obveze iz radnog odnosa ili u vezi s radnim odnosom miruju.

(3) Ako se radnik ne vrati na rad u skladu s odlukom o neplaćenom dopustu ravnatelj Škole treba otkazati ugovor o radu izvanrednim otkazom ugovora o radu uz prethodni postupak propisan Zakonom o radu.”.

**Članak 15.**

Pravilnik o izmjenama i dopunama Pravilnika o radu na snagu osmog (8.) dana od dana objavljivanja na oglasnoj ploči Škole.

KLASA:011-03/24-02/2

URBROJ:2103-102-24-1

Berek,18.4.2024.

 Predsjednica Školskog odbora

Jasminka Relić

Ovaj Pravilnik o izmjenama i dopuna Pravilnika o radu objavljen je na oglasnoj ploči Škole dana 18.4. 2024. godine.

 Ravnateljica

 Dušica Vunić